Astrology Ephemeris Files for 9000 years - Astrodienst Guest user u1360056956
27-Apr-2017, 14:20 UT/GMT Uitspraak in Oscar Pistorius-moordverhoor verwag | Maroela Media
Oscar Pistorius. Foto: Deaan Viver/Media24/Pool (SAPA)
Familielede van Reeva Steenkamp sal Donderdag in die hooggeregshof in Pretoria wees wanneer regter Thokozile Masipa haar uitspraak begin lewer in die moordverhoor van Oscar Pistorius.
“Die familie sal daar wees. Reeva se ouers sal daar wees,” het Michael Steenkamp, Reeva se oom, Woensdag gesê. Michael sê hy, sy vrou en dogter sal ook die hofverrigtinge bywoon.
“Die familie trek swaar in die moeilike tyd en ons wil net hê dit moet tot ŉ einde kom. Ons los dit in die Here se hande,” het hy gesê.
Pistorius het Steenkamp op 14 Februarie verlede jaar in sy huis in Pretoria doodgeskiet. Pistorius voer aan dat hy Steenkamp vir ŉ inbreker aangesien het. Die staat voer aan dat Pistorius die moord met voorbedagte rade gepleeg het.
Pistorius se suster Aimee, broer Carl en oom Arnold het amper elke hofverskyning bygewoon sedert die verhoor op 3 Maart begin het. Dit is nog nie duidelik watter familielede van Pistorius Donderdag se verrigtinge sal bywoon nie.
moordverhoor Oscar Pistorius Reeva Steenkamp uitspraak